Document ID: 32005R2022

KOMISIJAS REGULA (EK) Nr. 2022/2005
(2005. gada 12. decembris),
ar ko groza Regulu (EK) Nr. 14/2004 attiecībā uz dažādu lauksaimniecības produktu prognozējamo piegāžu bilancēm attālākajiem Kopienas reģioniem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001., gada 28. jūnija Regulu (EK) Nr. 1452/2001, ar ko par labu Francijas aizjūras departamentiem ievieš īpašus pasākumus attiecībā uz konkrētiem lauksaimniecības produktiem, groza Direktīvu 72/462/EEK un atceļ Regulu (EEK) Nr. 525/77 un Regulu (EEK) Nr. 3763/91 (Poseidom) (1), un jo īpaši tās 3. panta 6. punktu,
ņemot vērā Padomes 2001. gada 28. jūnija Regulu (EK) Nr. 1453/2001, ar ko ievieš īpašus pasākumus Azoru salām un Madeirai attiecībā uz konkrētiem lauksaimniecības produktiem un atceļ Regulu (EEK) Nr. 1600/92 (Poseima) (2), un jo īpaši tās 3. panta 6. punktu un 4. panta 5. punktu,
ņemot vērā Padomes 2001. gada 28. jūnija Regulu (EK) Nr. 1454/2001, ar ko ievieš īpašus pasākumus Kanāriju salām attiecībā uz konkrētiem lauksaimniecības produktiem un atceļ Regulu (EEK) Nr. 1601/92 (Poseican) (3), un jo īpaši tās 3. panta 6. punktu un 4. panta 5. punktu,
tā kā:
(1)
Komisijas 2003. gada 30. decembra Regula (EK) Nr. 14/2004, ar ko nosaka piegādes bilances un Kopienas atbalstu par dažu cilvēku uzturam, pārstrādei un izmantošanai lauksaimniecībā būtisku produktu piegādi, kā arī par dzīvu dzīvnieku un olu piegādi attālākajiem reģioniem saskaņā ar Padomes Regulām (EK) Nr. 1452/2001, (EK) Nr. 1453/2001 un (EK) Nr. 1454/2001 (4), paredzētas prognozējamo piegāžu bilances un noteikts Kopienas atbalsts.
(2)
Pašreizējās gada piegādes bilances Francijas aizjūras departamentiem, Azoru salām, Madeirai un Kanāriju salām norāda uz to, ka daudzumi, kas noteikti iepriekš minēto produktu piegādei, ir nepietiekami, jo pieprasījums ir lielāks nekā prognozēts.
(3)
Šo produktu daudzumi un apraksti ir jāpielāgo attiecīgo attālo reģionu faktiskajām vajadzībām.
(4)
Tādēļ attiecīgi jāgroza Regula (EK) Nr. 14/2004.
(5)
Šajā regulā paredzētie pasākumi ir saskaņā ar attiecīgo pārvaldības komiteju atzinumiem,
IR PIEŅĒMUSI ŠO REGULU.
1. pants
Regulu (EK) Nr. 14/2004 groza šādi.
1)
Regulas I pielikuma 1. un 3. daļu aizstāj ar šīs regulas I pielikuma tekstu.
2)
Regulas III pielikuma 7. daļu aizstāj ar šīs regulas II pielikuma tekstu.
3)
Regulas V pielikuma 4. un 11. daļu aizstāj ar šīs regulas III pielikuma tekstu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 12. decembrī

Labels: 3
18
19
6